钦定古今图书集成/理学汇编/学行典/第214卷 > 耿惠远
## 钦定古今图书集成/理学汇编/学行典/第214卷 > 耿惠远

按《滕县志》：耿惠远，父新民，工疡医。惠远世其业，百发
皆中。性至孝，每晨昏定省，病者请辞曰：“父年老，何为
因人疾而缺吾父侍养耶？”闲一出，下药毕，风雨必驰
归，问寝视膳。父年八十馀，凡涤私衣，携溺器，惠远必
身亲为之，不委仆下。邑大夫阳城吴闻之，深为嘉叹，
旌曰：“纯孝可风。”新民寿至百有三岁而终，人称其行
焉。